elektrojet
Store norske leksikon,Realfag,Fysikk,Kosmisk geofysikk
Elektrojet er en sterk elektrisk strøm som kan oppstå i ionosfæren når solvind påvirker jordas magnetosfære. Slike sterke strømmer oppstår omtrent 100–120 km over bakken ved polområdene og ekvator.
Når det oppstår elektrojetter induseres det også et magnetfelt som kan måles helt ned til Jordas overflate. Målinger av styrken på magnetfeltet som induseres over polområdene brukes også som mål på nordlysaktivitet. Vanligvis benyttes en samleindeks som baseres på magnetfeltmålinger fra flere steder på den nordlige halvkulen. De samlede målingene utgjør det som kalles elektrojet-indeksen, også kalt AE-indeks etter det engelske uttrykket Auroral Electrojet index. Les mer i Store norske leksikon magnetiske stormer nordlys ionosfærestrømmer